var RecaptchaOptions = { lang : 'lt' }; // // // // Vieša sprendimų paieška Greita paieška Detali paieška Pagalba Pavadinimas: [2023-12-12][nuasmenintas sprendimas byloje][I1-7956-621-2023].docx Bylos nr.: I1-7956-621/2023 Bylos rūšis: administracinė byla Teismas: Regionų administracinis teismas Raktiniai žodžiai: Teisiniai terminai: Šalys: Vardas/Pavardė/Pavadinimas Kodas Byloje kaip Lietuvos valstybė atsakovas Lietuvos kalėjimų tarnyba 288697120 atsakovo atstovas Kategorijos: Teismo sprendimas Laisvės atėmimo bausmę atliekančių asmenų skundų dėl žalos atlyginimo už netinkamas kalinimo sąlygas nagrinėjimas Laisvės atėmimo bausmę atliekančių asmenų skundų dėl žalos atlyginimo už netinkamas kalinimo sąlygas nagrinėjimas Civilinės atsakomybės sąlygos Neturtinė žala Žala Teismo sprendimo priėmimas, paskelbimas ir išsiuntimas Kiti su civiline atsakomybe susiję klausimai Civilinė atsakomybė už žalą, atsiradusią dėl valdžios institucijų neteisėtų veiksmų Bausmių vykdymo ir suėmimo sąlygos Teismo procesiniai dokumentai ﻿ Administracinė byla Nr. I1- 7956 -621/202 3 Teisminio proceso Nr. 3-64-3- 01529 -202 3- 0 Procesinio sprendimo kategorijos: 20.2.3.2.; 20.5.1.; 55.1.3. &nbsp;(S) &#xa0; REGIONŲ APYGARDOS ADMINISTRACINIS TEISMAS S P R E N D I M A S LIETUVOS RESPUBLIKOS VARDU 2023 m. gruodžio 12 d. Šiauliai Regionų apygardos administracinio teismo Šiaulių rūmų teisėjas Žanas Kubeckas, rašytinio proceso tvarka išnagrinėjo administracinę bylą pagal pareiškėjo V. K. skundą atsakovui Lietuvos valstybei, atstovaujamai Lietuvos kalėjimų tarnybos, dėl neturtinės žalos atlyginimo. Teismas, išnagrinėjęs bylą, n u s t a t ė: Pareiškėjas V. K. (toliau – pareiškėjas) kreipėsi į Regionų apygardos administracinio teismo Šiaulių rūmus su skundu &nbsp; ir prašo priteisti iš Lietuvos valstybės, atstovaujamos Lietuvos kalėjimų tarnybos &nbsp;(toliau – Atsakovas), 3000 &nbsp;Eur neturtinę žalą. Pareiškėjas skunde nurodė, kad &nbsp; nuo 2023-03-16 &nbsp;iki 2023-03-27 &nbsp; buvo laikomas &nbsp; Lietuvos kalėjimų tarnybos Šiaulių kalėjime . Pareiškėjas buvo kalinamas pažeidžiant teisės aktų reikalavimus . &nbsp; Kalinimo metu pareiškėjas pagal nustatytą laiką bei taisykles &nbsp;buvo vedamas į dušus, esančius pirmame ir antrame aukštuose. Dušai įrengti taip, kad pareiškėją gali matyti kiti suimtieji ir nuteistieji, o pareiškėjas matė kitus suimtuosius ir nuteistuosius. Buvo pažeidžiamas pareiškėjo privatumas. Dušo patalpose buvo šiukšlių, plaukų. Dėl netinkamų kalinimo sąlygų p areiškėjas patyrė neturtinę žalą. Pareiškėjas pateikė atsikirtimą į atsakovo atsiliepimą, kuriame detalizavo skunde nurodytas aplinkybes. Atsakovo Lietuvos valstybės atstovas Lietuvos kalėjimų tarnyba atsiliepime į pareiškėjo skundą prašė jį atmesti kaip nepagrįstą. Atsiliepime nurodė, kad &nbsp; Šiaulių kalėjimo rėžiminio korpuso bendrojo naudojimo patalpos, tarp jų ir dušo patalpos, yra įrengtos vadovaujantis Lietuvos Respublikos higienos normos HN 134:2015 „Laisvės atėmimo vietų ir teritorinių policijos įstaigų areštinių sveikatos saugos reikalavimai“, patvirtintos Lietuvos Respublikos sveikatos apsaugos ministro 2015 m. rugpjūčio 3 d. įsakymu Nr. V-908 „Dėl Lietuvos higienos normos HN 134:2015 „Laisvės atėmimo vietų ir teritorinių policijos įstaigų areštinių sveikatos saugos reikalavimai“ patvirtinimo“ (toliau - Higienos norma) reikalavimais ir Pataisos įstaigų (tardymo izoliatorių) įrengimo ir eksploatavimo taisyklių, patvirtintų Kalėjimų departamento prie Lietuvos Respublikos teisingumo ministerijos direktoriaus 2020 m. gruodžio mėn. 21 d. įsakymu Nr. V-389 „Dėl Pataisos įstaigų (tardymo izoliatorių) įrengimo ir eksploatavimo taisyklių patvirtinimo“ (toliau -Taisyklės) nustatytais reikalavimais. Šiaulių kalėjime laikomų nuteistųjų ir suimtųjų prausimuisi yra įrengtos penkios dušinės: dvi po aštuonias vietas ir trys po šešias vietas. Visose dušinėse įrengtos atskiros persirengimo patalpos ir prausimosi patalpos. Dušai tarpusavyje atskirti pertvaromis. Pažymėtina, kad nei Taisyklės, nei Higienos norma neįpareigoja bendrose dušinėse įrengti uždarų (atitvertų nematoma pertvara iš visų pusių) dušo kabinų. Pridedamos nuotraukos, iš kurių matyti Šiaulių kalėjimo rėžiminio pastato pirmojo ir antrojo aukšto dušų įrengimas. Nacionalinio visuomenės sveikatos centro prie Sveikatos apsaugos ministerijos Šiaulių departamento aktais, susijusiais su Šiaulių kalėjimo dušo patalpų patikrinimais 2023 m. kovo mėn., Atsakovas nedisponuoja. Praustis į dušines vienu metu yra vedami toje pačioje kameroje laikomi suimtieji (nuteistieji), t. y., tos pačios lyties asmenys. Atkreiptinas dėmesys, kad net ir įrengus atskiras uždaras dušo kabinas bendrose kalėjimo dušinėse, išvengti nuogumo nepavyktų ir dėl to, kad į dušus atvesti asmenys nusirenginėja bendroje nusirengimo patalpoje. Pažymi, kad vadovaujantis Šiaulių kalėjimo aplinkos (patalpų, daiktų, įrenginių) paviršių higienos-dezinfekavimo planais (pridedami), dušo patalpos yra valomos ir dezinfekuojamos po kiekvieno pasinaudojimo dušu, taip pat kasdien darbo pabaigoje atliekamas šių patalpų generalinis valymas ir dezinfekcija. Pažymėtina, jog dušo įrengimas be atskirų kabinų yra analogiškas visų viešų įstaigų (sporto klubų, pramogų centrų, baseinų) persirengimo ir dušų patalpų įrengimui ir atitinka bendrąsias visuomenėje galiojančias ir didžiajai daliai visuomenės priimtinas nuostatas dėl tokių patalpų įrengimo. Šiaulių kalėjime šiuo aspektu suimtiesiems bei nuteistiesiems nėra sudarytos išimtinai kitokios (blogesnės) kalinimo sąlygos, negu likusiai visuomenės daliai. Atsižvelgiant į tai, Pareiškėjo teiginiai apie patirtus neigiamus išgyvenimus dėl to, jog jį galėjo stebėti kiti kartu besimaudantys asmenys, laikytini jo paties subjektyvia nuomone, nesudarančia pagrindo konstatuoti atsakovės neteisėtus veiksmus ar žalos atsiradimą. Nenustačius Šiaulių kalėjimo administracijos veiksmuose neteisėtumo, Pareiškėjo argumentai dėl privatumo neužtikrinimo atmestini kaip nepagrįsti. Pažymėtina, kad pareiškėjas nagrinėjamo ginčo kontekste yra traktuojamas, kaip asmuo, turintis specifinį teisinį statusą (suimtasis, laikomas laisvės atėmimo vietų įstaigoje). Atsižvelgiant į tai, tam tikras jo asmeninių laisvių suvaržymas yra neišvengiamas ir tai nelaikoma žiauriu elgesiu ar asmens kankinimu nei nacionalinės, nei Europos Sąjungos teisės kontekste, t. y. laisvės apribojimo sukeliamos neigiamos pasekmės sudaro būtinąjį bausmės elementą, susijusi su laisvės apribojimo esme, tikslais ir saugiu vykdymu. Pareiškėjas skunde ginčija vienintelę aplinkybę - privatumo duše neužtikrinimą, tačiau neginčija jokių kitų kalinimo sąlygų, todėl nenustatyta, kad jo kalinimo sąlygos buvo prastos. Kaip minėta, privatumo duše neužtikrinimas galėtų būti laikomas tik kumuliacine aplinkybe, jei būtų nustatytos ypač prastos kalinimo sąlygos ir vertinamas jų visetas. Nagrinėjamu atveju, tokių aplinkybių nenustačius, nėra pagrindo vertinti Šiaulių kalėjimo administracijos veiksmus kaip pažeidžiančius Konvencijos 3 str. nuostatas. Šiuo atveju Šiaulių kalėjimo administracija veikė taip, kaip privalo elgtis teisės aktų nustatyta tvarka, todėl nenustatytini Atsakovo neteisėti veiksmai (neveikimas), kaip būtinoji civilinės atsakomybės atsiradimo sąlyga. Be to, Pareiškėjas neįrodė, kad jam tikrai buvo padaryta neturtinė žala, nepateikta jokių įrodymų, pagrindžiančių įstaigos administracijos bei pareigūnų kaltę, nenustatytas tiesioginis priežastinis ryšys tarp kalėjimo administracijos veiksmų ir pareiškėjo nurodomos neturtinės žalos. Atsakovo nuomone, Pareiškėjas kreipėsi į teismą galimai siekdamas turtinės naudos, tačiau neįrodė, kad tikrai patyrė jo skunde nurodytus neigiamus išgyvenimus, nepatogumus, diskomfortą bei kitokį gyvenimo kokybės pablogėjimą. Teismas k o n s t a t u o j a : Nagrinėjam oje byloje p areiškėjas V. K. kreipėsi į teismą, prašydamas priteisti jam neturtinės 3000 &nbsp; Eur žalos atlyginimą . Neturtinę žalą pareiškėjas kildina iš neteisėtų valdžios institucijos veiksmų neužtikrinant jam tinkamų kalinimo sąlygų Šiaulių kalėjim e . &nbsp; Lietuvos Respublikos civilinio kodekso (toliau – CK) 6.271 straipsnio 1 dalis nustato, kad žalą, atsiradusią dėl valstybės valdžios institucijų neteisėtų aktų, privalo atlyginti valstybė iš valstybės biudžeto nepaisydama konkretaus valstybės tarnautojo ar kito valstybės valdžios institucijos darbuotojo kaltės. Šioje įstatymo normoje numatytos civilinės atsakomybės subjektas yra specialusis – viešas asmuo (valstybė arba savivaldybė). Šis atsakomybės subjekto ypatumas (viešas asmuo) lemia šioje įstatymo normoje numatytos civilinės atsakomybės taikymo ypatumus, kadangi valstybės civilinė atsakomybė atsiranda esant trims sąlygoms (civilinė atsakomybė be kaltės): valstybės valdžios institucijų neteisėtiems veiksmams (neveikimui), žalai ir priežastiniam ryšiui tarp valstybės valdžios institucijų neteisėtų veiksmų (neveikimo) ir žalos. Todėl reikalavimas dėl žalos (tiek turtinės, tiek neturtinės), kuri kildinama iš valdžios institucijų neteisėtų veiksmų, atlyginimo gali būti tenkinamas nustačius minėtų civilinės atsakomybės atsiradimo sąlygų visumą. Nesant bent vienos iš šių sąlygų viešoji atsakomybė negalima. Tam, kad būtų konstatuotas neteisėtumas CK 6.271 straipsnio prasme, reikia nustatyti, jog valdžios institucijos darbuotojai neveikė taip, kaip pagal įstatymus privalėjo veikti, neįvykdė jiems teisės aktais priskirtų funkcijų arba nors ir vykdė šias funkcijas, tačiau veikė nepateisinamai aplaidžiai, pažeisdami bendro pobūdžio pareigą elgtis atidžiai ir rūpestingai. Sprendžiant dėl atitinkamos valstybės valdžios institucijos (jos pareigūnų) veikos neteisėtumo (CK 6.271 straipsnio prasme), kiekvienu atveju yra būtina nustatyti, kokios konkrečios teisės normos, kurios reglamentuoja skundžiamos institucijos veiklą, buvo pažeistos, kaip būtent šie pažeidimai pasireiškė asmeniui, teigiančiam, kad jis dėl tokių veiksmų (neveikimo) patyrė žalą, taip pat tai, ar atitinkamos pasekmės (jei jos nustatomos) atsirado būtent dėl tų valstybės institucijų, pareigūnų neteisėtų veiksmų. Lietuvos Respublikos suėmimo vykdymo įstatymo 3 straipsnyje nurodyta, kad tardymo izoliatoriaus administracija, užtikrindama suėmimo vykdymo tvarką ir tinkamas asmenų laikymo tardymo izoliatoriuose sąlygas, vadovaujasi Lietuvos Respublikos Konstitucija, šiuo ir kitais įstatymais, Lietuvos Respublikos tarptautinėmis sutartimis, kitais nacionaliniais ir Europos Sąjungos teisės aktais. Laisvės atėmimo vietų įrengimo ir priežiūros sveikatos saugos reikalavimus ir sveikatos priežiūros organizavimą nustato Lietuvos higienos norma HN 134:2015 „Laisvės atėmimo vietų ir teritorinių policijos įstaigų areštinių sveikatos saugos reikalavimai“, patvirtinta 2015-08-03 Lietuvos Respublikos sveikatos apsaugos ministro įsakymu Nr. V-908 (toliau – Higienos norma). Kalėjimų departamento prie Lietuvos Respublikos teisingumo ministerijos direktoriaus 2020-12-21 įsakymu Nr . V-389 patvirtintos “Pataisos įstaigų (tardymo izoliatorių) įrengimo ir eksploatavimo taisyklės” (TAR, 2020-12-21, Nr. 2020-28021, toliau - Taisyklės), kurios &nbsp;nustato pataisos namų, atvirųjų kolonijų, pusiaukelės namų, ir tardymo izoliatorių (toliau – įkalinimo įstaigos) nuteistųjų (suimtųjų) laikymo patalpų, pasivaikščiojimo gryname ore kiemų, ilgalaikių ir trumpalaikių pasimatymų patalpų (toliau – įkalinimo įstaigų statiniai) įrengimo ir eksploatavimo bendruosius reikalavimus. Byloje pateiktos fotonuotraukos, iš kurių matyti, kad dušo patalpose esančios visos prausimosi vietos iš dalies atitvertos pertvaromis. Teisės aktai ginčui aktualiu laikotarpiu, nenustatė dušo kabinų atskyrimo bei atskirų persirengimo kabinų įrengimo .Toks atitvėrimas laikytinas &nbsp;tinkamu privatumo užtikrinimu prausiantis duše. Tokios praktikos laikosi ir Lietuvos vyriausiasis administracinis teismas (Lietuvos vyriausiojo administracinio teismo 2023-04-26 nutartis administracinėje byloje Nr. TA-372-821/2023 ). Pareiškėjas nurodė, jog dušuose buvo šiukšlių, plaukų. Higienos normos 28.2. punkte numatyta, kad dušinės, prausyklos patalpos valomos ir dezinfekuojamos kiekvieną naudojimosi šiomis patalpomis dieną. &nbsp; Iš 2023-06-28 pažymos reg. Nr. LV-29495 matyti, kad pareiškėjas dėl skunde nurodytų aplinkybių su prašymais ir skundais į Šiaulių kalėjimo viršininką nesikreipė . Atsakovo atstovas atsiliepime nurodė, kad ginčui aktualiu laikotarpiu Nacionalinio visuomenės sveikatos centro prie Sveikatos apsaugos ministerijos Šiaulių departamentas &nbsp;patikrinimų neatliko , taip pat &nbsp;nurodė, kad dušo patalpos valomos ir dezinfekuojamos po kiekvieno pasinaudojimo dušu, bei &nbsp;kasdien darbo pabaigoje atliekamas šių patalpų generalinis valymas ir dezinfekcija. Šias aplinkybes patvirtina &nbsp; patalpų dezinfekcijos plana i . &nbsp; Įvertinus nurodytas aplinkybes &nbsp;pareiškėjo argumentai dėl jo privatumo pažeidimo dušuose bei dušų netinkamo įrengimo ir higienos normų pažeidimo dušų patalpose, atmestini, kaip nepagrįsti. Įvertinus paminėtas aplinkybes, konstatuotina, kad atsakovas neatliko neteisėtų veiksmų prieš pareiškėją. Atsižvelgiant į nurodytas aplinkybes ir nesant vienos iš būtinų sąlygų civilinei atsakomybei kilti – valstybės valdžios institucijų neteisėtų veiksmų (neveikimo), pareiškėjo prašymas priteisti jam neturtinės 3000 &nbsp; Eur žalos atlyginimą iš Lietuvos valstybės atstovaujamos Lietuvos kalėjimų tarnybos , atmestinas kaip nepagrįstas. Remdamasis tuo, kas išdėstyta, ir vadovaudamasis Lietuvos Respublikos administracinių bylų teisenos įstatymo 84, 86, 87 straipsniais, 88 &nbsp; straipsnio &nbsp; 1 dalies 1 punktu, teismas, n u s p r e n d ž i a: Pareiškėjo V. K. skundą atsakovui Lietuvos valstybei, atstovaujamai Lietuvos kalėjimų tarnybos &nbsp;dėl 3000 &nbsp; Eur neturtinės žalos atlyginimo, atmesti kaip nepagrįstą. Sprendimas per 30 kalendorinių dienų nuo jo paskelbimo gali būti skundžiamas apeliacine tvarka Lietuvos vyriausiajam administraciniam teismui per Regionų apygardos administracinio teismo Šiaulių rūmus. Teisėjas &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;Žanas Kubeckas //